OSNOVNA ŠKOLA RAPSKA

Zagreb, Rapska 3

KLASA:112-02/19-01/01

URBROJ:251-204-19-06

Zagreb, 26.06.2019.

Na temelju članka 11. i članka 13.Pravilnika o načinu i postupku kojim se svim kandidatima za zapošljavanje u školskim ustanovama osigurava jednaka dostupnost javnim službama pod jednakim uvjetima, vrednovanje kandidata prijavljenih na natječaj, odnosno kandidata koje je uputio Gradski ured, kao i odredbe vezane uz sustav posebnog povjerenstva koje sudjeluje u procjeni kandidata, a na koje suglasnost daje Gradski ured u Osnovnoj školi Rapska Povjerenstvo za procjenu i vrednovanje kandidata donosi

**Odluku o mjestu, vremenu i trajanju provjere kandidata prijavljenih na natječaj za radno mjesto VODITELJA/ICE RAČUNOVODSTVA**

Sukladno odredbama Pravilnika provest će se provjera znanja i sposobnosti kandidata.

Područja provjere su:

1. znanja iz područja računovodstva
2. informatička pismenost

Provjera se sastoji od provođenja pismenog testiranja i usmenog razgovora s kandidatima, koja će se obaviti u utorak 02.07.2019.godine u 11,00 h u kabinetu ravnateljice Osnovne škole Rapska, Zagreb, Rapska 3.

Provjera sa svakim od kandidata/tkinja će trajati do 30 minuta.

Ako kandidat/kinja ne pristupi provjeri, smatra se da je povukao/la prijavu na natječaj.

Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje identitet kandidat/kinje prije početka razgovora.

Provjeri ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Svaki član Povjerenstva kandidatima ima pravo postaviti do tri pitanja iz područja provjere navedenih u ovoj odluci koja se vrednuju od strane svakog člana Povjerenstva pojedinačno bodovima od 0 do 5 bodova i na kraju zbrajaju.

Nakon obavljene provjere, Povjerenstvo utvrđuje rang – listu kandidata koji su pristupili provjeri.

 POVJERENSTVO ZA VREDNOVANJE KANDIDATA